**แลนโซพราโซล**

**ความแรง 30 มิลลิกรัม**

**ชนิด ยาเม็ดแตกตัวในปาก**

**ชื่อการค้า<Tradename (ชื่อการค้า)>**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า แลนโซพราโซล (lansoprazole)
เป็นยาในกลุ่ม ยายับยั้งการหลั่งกรด

**1.2 ยานี้ใช้เพื่ออะไร**

* รักษาแผลในกระเพาะอาหารและลำไส้
* รักษาและป้องกันอาการอักเสบที่หลอดอาหาร จากกรดไหลย้อน
* รักษาอาการแสบร้อนกลางอก
* ใช้ร่วมกับยาต้านเชื้อแบคทีเรียที่เป็นสาเหตุของแผลในกระเพาะและลำไส้
* รักษาหรือป้องกันแผลในลำไส้หรือกระเพาะอาหารที่เกิดจากการใช้ยาต้านอักเสบที่ไม่ใช่สเตอรอยด์อย่างต่อเนื่อง

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบอื่นของยานี้

**2.2 ข้อควรระวังเมื่อใช้ยานี้**

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**ให้ปรึกษาแพทย์หรือเภสัชกร ในกรณีต่อไปนี้**

* หญิงตั้งท้องควรหลีกเลี่ยงการใช้ยานี้ เพราะไม่มีข้อมูลยืนยันความปลอดภัยเพียงพอ
* หญิงให้นมลูกควรหลีกเลี่ยงการใช้ยานี้ เพราะไม่มีข้อมูลยืนยันความปลอดภัยเพียงพอ
* อายุต่ำกว่า 18 ปี
* โรคไตบางชนิด
* โรคตับชนิดรุนแรง ให้แจ้งแพทย์เพื่อปรับขนาดยา
* กระดูกพรุน หรือ ได้รับสเตอรอยด์
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้ เช่น ยาบางชนิดในกลุ่มของยาต้านไวรัส, ยาต้านเชื้อรา, ยากดภูมิคุ้มกัน, ยาโรคหัวใจ, ยาลดกรด, ยารักษาโรคหืด, ยาต้านซึมเศร้า

**“แต่หากท่านไม่แน่ใจว่ามีภาวะหรือใช้ยาเหล่านี้อยู่
โปรดปรึกษาแพทย์หรือเภสัชกร”**

**3. วิธีใช้ยา**

* 1. **ขนาดและวิธีใช้**
* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* ไม่ใช้มือเปียกจับเม็ดยา เพราะยาจะละลายเสียไป
* ให้วางยาบนลิ้น ยาจะละลายอย่างรวดเร็ว แล้วกลืนยา อาจดื่มน้ำตามเพื่อช่วยกลืน ห้ามเคี้ยวยา
* กินยาก่อนอาหารอย่างน้อย 30 นาที
* กรณีที่กลืนยาก ให้ปรึกษาแพทย์หรือเภสัชกร

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าลืมกินใกล้มื้อยาถัดไป ให้รอกินยาของมื้อถัดไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรงให้รีบไปโรงพยาบาลทันที

**4. ข้อควรปฏิบัติระหว่างใช้ยา**

* ห้ามหยุดยาเอง เพราะอาจไม่ได้ผลการรักษา และให้กินยานี้อย่างต่อเนื่องตามคำแนะนำของแพทย์ หรือเภสัชกร
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษ บวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง
* มีไข้ ร่วมกับมีผื่น และ ข้อติด
* ท้องเสียรุนแรง
* ปัสสาวะลดลง หรือ เลือดออกในปัสสาวะ
* อ่อนล้า ร่วมกับ กล้ามเนื้ออ่อนแรง, สับสน, ชัก, วิงเวียน, ชีพจรเต้นเร็ว

“**ให้หยุดยาแล้วไปพบแพทย์ทันที**”

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* ปวดหัว วิงเวียน
* ท้องผูก ปวดท้อง คลื่นไส้ อาเจียน
* ปากแห้งคอแห้ง เจ็บลิ้น มีแผลในปาก
* เหนื่อยล้า

“**ไม่จำเป็นต้องหยุดยา**

**แต่ถ้ามีอาการรุนแรงให้ไปพบแพทย์**”

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง โดยทั่วไปควรเก็บที่อุณหภูมิอุณหภูมิห้องไม่เกิน <ปรับตามทะเบียนยา> องศาเซลเซียส ไม่เก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยานี้**

* **ลักษณะยา** <ลักษณะตามทะเบียนยา>
* **ตัวยาสำคัญ** แลนโซพราโซล
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ข้อมูลตามทะเบียนยา>

**ผู้นำเข้า** <ข้อมูลตามทะเบียนยา>

**ผู้แทนจำหน่าย** <ข้อมูลตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**